4.4.4.

De øvre effektive forankringers placering ▼M2 4.4.4.1. Såfremt der er anvendt et selestyr eller lignende anordning, og denne berører den øvre effektive forankrings position, bestemmes denne ud fra forankringens stilling, når gjordens midterlinje i længderetningen går gennem punktet J1, som er defineret af punktet R og følgende tre linjeafsnit: RZ : Afsnit af referencelinjen, der opad fra punktet R måler 530 mm. ZX : Afsnit af den vinkelrette på køretøjets midterplan i længderetningen, og som fra punktet Z i retning af forankringen måler 120 mm. XJ1 : Afsnit af den vinkelrette på det af afsnittene RZ og ZX definerede plan, og som fra punktet X i fremadgående retning er 60 mm langt. Punktet J2 er symmetrisk med punktet J1 i forhold til det lodrette længdeplan, som går gennem den i pkt. 4.1.2 beskrevne referencelinje for den i det pågældende sæde anbragte prøvedukke. ▼M3 Såfremt der anvendes en todørsform for at give adgang både til for- og bagsæder, og den øvre forankring er fastgjort til »B«-punktet, skal systemet udformes således, at adgang til eller udgang fra køretøjet ikke vanskeliggøres. ▼M2 4.4.4.2. Den øvre effektive forankring skal befinde sig under et plan, FN, der står vinkelret på sædets midterplan i længderetningen, og som danner en vinkel på 65o med referencelinjen. For bagsædets vedkommende kan denne vinkel være på 60o. Planet FN er anbragt således, at det skærer referencelinjen i et punkt D, således at DR = 315 mm + 1,8 S. For værdier af S ≤ 200 mm skal DR dog være lig med 675 mm. 4.4.4.3. Den øvre effektive forankring skal befinde sig bagved et plan FK, der står vinkelret på sædets midterplan i længderetningen, og som skærer referencelinjen i punktet B i en vinkel på 120o, således at BR = 260 mm + S. For værdier af S ≥ 280 mm kan fabrikanten vælge BR = 260 mm + 0,8 S. ▼B 4.4.4.4. S må ikke være mindre end 140 mm. 4.4.4.5. Den øvre effektive forankring skal anbringes bag et lodret plan vinkelret på køretøjets midterplan i længderetningen, og som går gennem punktet ►M2 R ◄ som angivet i bilag III. ▼M2 4.4.4.6. Den øvre effektive forankring skal anbringes oven over et vandret plan, som går gennem det i pkt. 4.1.4 definerede punkt C. 4.4.4.7. Udover den i pkt. 4.3.1 krævede øvre forankring kan der monteres yderligere effektive øvre forankringer, såfremt en af nedenstående betingelser er opfyldt: 4.4.4.7.1. De ekstra forankringer skal opfylde bestemmelserne i pkt. 4.4.4.1 til og med pkt. 4.4.4.6. 4.4.4.7.2. De ekstra forankringer skal kunne bruges uden værktøj; de skal opfylde bestemmelserne i pkt. 4.4.4.5 og 4.4.4.6 og være anbragt i et område, bestemt ved en flytning på 80 mm i op- eller nedadgående retning af det i fig. 1 i bilag III beskrevne område. 4.4.4.7.3. Forankringen (-erne) er bestemt til H-seler, opfylder kravene i pkt. 4.4.4.6 og er anbragt bag det tværplan, der går gennem referencelinjen, således: 4.4.4.7.3.1. for en enkelt forankring inden for det område som er fælles for de to rumvinkler, der bestemmes af de lodrette rette linjer, som går gennem de i pkt. 4.4.4.1 definerede punkter J1 og J2, og hvis snit gennem et vandret plan er som vist i fig. 2 i bilag III; 4.4.4.7.3.2. for to forankringer inden for den bedst egnede af de to ovenfor nævnte rumvinkler, forudsat at ingen af de to forankringer symmetrisk afviger mere end 50 mm fra symmetriplanet P som defineret i pkt. 4.1.6 for det pågældende sæde. ▼B